อีฟรอ โฮร์มีซ

อีฟรอ โฮร์มีซ () หรือ แฟรอเยฮ์ โฮร์แมซด์ () เป็นขุนนางหญิงซาเซเนียนผู้เป็นพระมเหสีในพระเจ้าโฮร์มีซที่ 2 และพระราชมารดาในพระเจ้าซาปูร์มหาราช พระนางเป็นผู้สำเร็จราชการแทนพระองค์ใน ค.ศ. 309 ถึง 325

หลังโฮร์มีซสวรรคต และวิกฤตผู้สืบทอดที่ตามมา บรรดาขุนนางตัดสินใจยกอำนาจให้กับพระราชโอรสองค์สุดท้ายของโฮร์มีซจากอีฟรอที่ยังไม่ถือกำเนิด ทำให้มีการตั้งมงกุฏเหนือพระครรภ์ของอีฟรอ และพระนางปกครองประเทศกับขุนนางใน ค.ศ. 309 จนกระทั่งชาปูร์ พระราชโอรส เข้าสู่วัยผู้ใหญ่ โดยขึ้นครองราชย์ตอนพระชนมายุ 16 พรรษาใน ค.ศ. 325

 ศัพทมูลวิทยา 
ไม่มีข้อมูลเกียวกับพระนามอีฟรอ โฮร์มีซมากนัก และมีเพียงข้อมูลชาวยิวเท่านั้นที่กล่าวถึงพระนามของพระนาง Theodor Nöldeke ยังเห็นว่าพระนาม "อีฟรอ" ยังไม่เป็นที่กระจ่าง

 พระชนม์ชีพ 
อีฟรอ โฮร์มีซมีพระบิดาเป็นชาวยิวและพระนางเข้ารีตเป็นคริสต์ในภายหลัง รายงานตลอดประวัติศาสตร์ระบุว่า มีบันทึกมากมายเกี่ยวกับความสัมพันธ์ฉันมิตรและความร่วมมือของพระนางกับชาวยิวในราชสำนักเพื่อบรรลุเป้าหมาย พระนางได้รับการกล่าวถึงในทัลมุดถึงห้าบท ทัลมุดกล่าวถึงอีฟรอในฐานะราชินีผู้สนใจในศาสนายูดาห์

ตามพงศาวดารเนสโตเรียน พระราชบิดาของพระราชมารดาของชาปูร์มหาราชเป็นชาวยิว โดยยังระบุอีกว่า อีฟรอ โฮร์มีซเข้ารีตเป็นคริสต์โดย Shemon Bar Sabbae และเป็นหนึ่งในเหตุผลหลักในการประหารชีวิต Shemon และการกดขี่ชาวคริสต์ในรัชสมัยพระเจ้าซาปูร์มหาราช

 สำเร็จราชการ 
หลังการสวรรคตของพระเจ้าโฮร์มีซที่ 2 () ออดูร์ แนร์เซ () พระราชโอรส ขึ้นครองราชย์ต่อ แต่ภายหลังถูกบรรดาขุนนางถอดถอนและปลงพระชนม์ จากนั้นบรรดาขุนนางทำให้พระราชโอรสองค์ที่สองของโฮร์มีซพระเนตรบอด และจำคุกพระราชโอรสองค์ที่สามผู้มีพระนามว่าโฮร์มีซ ไม่นานพระองค์หลบหนีออกจากคุกและลี้ภัยไปที่จักรวรรดิโรมัน ดังนั้น ราชบัลลังก์จักรวรรดิซาเซเนียนจึงตกเป็นของพระราชโอรสที่ยังไม่ถือกำเนิดของโฮร์มีซจากพระมเหสีนามอีฟรอ โฮร์มีซ ซึ่งภายหลังพระราชโอรสมีพระนามว่าพระเจ้าชาปูร์ที่ 2 ()

 อ้างอิง 

 ข้อมูล 








Category:ชาวยิวในจักรวรรดิซาเซเนียน
Category:ชาวคริสต์ในจักรวรรดิซาเซเนียน
Category:สมเด็จพระราชินีซาเซเนียน
Category:บุคคลที่เสียชีวิตในคริสต์ศตวรรษที่ 4
Category:สตรีในทัลมุด